Държавен вестник, бр. 66, 2020 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  66
ведомствено, национално и международно 
ниво, се извършва в съответствие с указания 
в тях ред.
(10) Изменението на срока за експлоатация 
се осъществява от потребителите на отбра­
нителните продукти за тяхна сметка. 
Чл. 40. Експлоатацията и поддръжката на 
отбранителни продукти при участие на бъл­
гарски контингенти в операции или мисии 
извън територията на страната се извършва 
по реда и при условията на тази наредба, като 
се отчитат и особеностите на всяка конкретна 
операция или мисия. 
Чл. 41. Необходимите материални и фи­
нансови средства за експлоатация и поддръж­
ка на отбранителни продукти се планират 
от ръководителите на основни програми/
програми на основата на указанията за про­
грамиране, като се отчитат и наличностите 
от отбранителни продукти в логистичните 
складове и бази. 
Чл. 42. (1) Лицата, които пряко експлоа­
тират и поддържат отбранителни продукти, 
началниците и командирите от всички степе­
ни осъществяват непрекъснато наблюдение и 
контрол на състоянието на отбра­нителните 
продукти.
(2) Щабовете на военните формирования 
ежегодно до 15 януари на текущата година 
изготвят и изпращат информация в дирекция 
„Логистика“ за отбранителните продукти, 
чийто срок на експлоатация изтича през 
следващата календарна година. 
(3) Дирекция „Логистика“ изготвя обобщен 
списък на отбранителните продукти, чийто 
срок на експлоатация изтича през следващата 
календарна година, и го изпраща на дирекция 
„Политика по въоръженията“ до 20 февруари 
на текущата година. Дирекция „Политика 
по въоръженията“ възлага на Института по 
отбрана „Проф. Цветан Лазаров“ изготвяне 
на технико-икономически анализ относно въз­
можностите за модернизация или удължаване 
на срока на експлоатация на цитираните в 
списъка продукти. 
(4) Изготвеният анализ се внася за обсъж­
дане в Съвета по въоръженията от дирекция 
„Политика по въоръженията“. 
Чл. 43. Фазата на експлоатация и поддръж­
ка приключва с издаването на съответната 
заповед за извеждане от експлоатация на 
отбранителния продукт. 
Раздел V
Извеждане от експлоатация и снемане от 
въоръжение
Чл. 44. (1) Извеждането от експлоатация на 
отбранителни продукти се извършва със запо­
вед на началника на отбраната/ръководителя 
на служба „Военна полиция“, служба „Военна 
информация“ след положително решение на 
Съвета по въоръженията при наличието на 
някое от следните обстоятелства: 
1. количества, надхвърлящи щатните по­
требности; 
2. изчерпване на техническия и експлоата­
ционния ресурс; 
3. негодност за употреба вследствие на 
природни бедствия, инциденти или авария, 
или опасност за съхранение; 
4. съществени отклонения от изискванията 
на техническата документация, които пречат 
на нормалната експлоатация и не подлежат 
на ремонт;
5. констатирана негодност при проверка 
за възможността да се продължи срокът на 
експлоатация; 
6. спряно производство и невъзможност за 
осигуряване с резервни части; 
7. отпадане на потребността от определена 
отбранителна способност; 
8. техническа невъзможност за постигане 
на съответната отбранителна способност;
9. разпоредби на международни договори 
или други нормативни актове.
(2) В заповедта за извеждане от експлоа­
тация се указват: 
1. точното наименование на отбранителния 
продукт; 
2. всичките данни, които го идентифицират; 
3. проведените изпитвания;
4. подробните мотиви относно обстоятел­
ствата по ал. 1; 
5. размерът на необходимите финансови 
средства и основната програма/програма, по 
която се осигуряват; 
6. начинът за по-нататъшно разпореждане 
с изведения от експлоатация отбранителен 
продукт; 
7. други конкретни дейности в зависимост 
от особеностите на отбранителния продукт.
(3) Копие от заповедта се изпраща в 
дирекция „Политика по въоръженията“ за 
включване в Регистъра на изведените от екс­
плоатация отбранителни продукти. Регистърът 
се води и поддържа от дирекция „Политика 
по въоръженията“.
Чл. 45. (1) Отбранителните продукти се 
снемат от въоръжение въз основа на заповедта 
на началника на отбраната/ръководителите на 
служба „Военна полиция“ и служба „Военна 
информация“ за извеждане от експлоатация 
по чл. 44 и Доклад за отпадане на потреб­
ността от отбранителен продукт съгласно 
приложение № 2. 
(2) Докладът съдържа подробни мотиви и 
обосновка на обстоятелствата, довели до необ­
ходимостта от снемане от въоръжение, както 
и дали отбранителният продукт следва да се 
разкомплектова, бракува и/или унищожи. 
(3) Докладът се изготвя от дирекция „Ло­
гистика“/дирекция „КИС“, утвърждава се 
от началника на отбраната и се представя в 
дирекция „Политика по въоръженията“ заед­
но със заповедта по чл. 44 за разглеждане в 
Съвета по въоръженията.